Foto: Guliver Image / Getty Images, Twitter, Hina / Screenshot: YouTube (France24)



"DANAS slavimo, a sutra počinjemo naporno raditi", kazao je novi premijer Tsipras nakon što je njegova stranka Syriza odnijela pobjedu na parlamentarnim izborima u Grčkoj.



Naglasio je kako se danas dogodio "poraz elite i oligarha" te da su "pobijedili nada i rad". Obećao je pronaći put iz "začaranog kruga" dugova.

"Ovo je važan znak za promjene u Europi", dodao je Tsipras pred tisućama ljudi okupljenih na trgu ispred atenskog sveučilišta. "Odluka grčkog naroda znači kraj trojke", poručio je izborni pobjednik. Trojka je tijelo koje nadzire grčko gospodarstvo a vode ga Europska unija, Europska središnja banka i Međunarodni monetarni fond. Trojka je 2010. donijela paket pomoći od 240 milijarda eura u zamjenu za drastične mjere štednje.

Grci su u nedjelju poslali neopozivu poruku svojoj vladi dajući glas Syrizi, stranci radikalne ljevice Aleksisa Tsiprasa koji bi u ponedjeljak mogao postati prvi čelnik koji će odbaciti mjere štednje što ih je nametnula Europa s početkom krize.







Aktualni premijer Samaras čestitao je pobjedniku te je kazao kako s mjesta premijera odlazi čiste savjesti. Kazao je kako je njegova vlada morala poduzeti teške odluke te da su znali i pogriješiti. "Izborni rezultati nisu dobri za nas", konstatirao je Samaras. Grci su se "izjasnili" i "mi ćemo poštovati" njihovu odluku, rekao je Samaras, predsjednik grčke vlade na odlasku i predsjednik stranke Nove demokracije (ND). "Predajem zemlju koja izlazi iz krize, koja je članica Europske unije i eurozone i nadam se da će nova vlada očuvati te stečevine", istaknuo je Samaras pred novinarima.



Mnoštvo ga je dočekalo povicima "Grčka, Grčka, Antonis Samaras". Predsjednik vlade na odlasku podsjetio je da je došavši na vlast prije dvije i pol godine "našao zemlju na rubu propasti, bez perspektive". "Uspjeli smo izvući zemlju iz deficita i stvorili uvjete za rast", istaknuo je.



Rezultat izbora pokazuje da je desnica "pružila otpor i ostala na nogama". "Spremna je za važnu ulogu, kao jamac stabilnosti i reforma", zaključio je Samaras.



Nešto ranije nazvao je predsjednika Syrize Aleksisa Tsiprasa i čestitao mu na pobjedi.



"Politika ima svoje lijepe i ružne strane", uzvratio je Tsipras zahvalivši mu.

> Milardović: Pobjeda Syrize otvara put strankama koje na radikalnu krizu nude radikalne odgovore

> Bakić: Tsipras je mačkica koja jede iz ruke Angele Merkel

> Kapović: Syriza nije radikalna, već su za EU radikalni njihovi potezi

> Zbog pobjede Syrize štednja bježi iz grčkih banaka, srušio se i euro

Tijek događaja

0:00 Obrađeno je 80,48 % biračkih mjesta. Syriza je osvojila 36,19% glasova, a Nova demokracija 27,99%. Na trećem mjestu je Zlatna zora s 6,32 posto. Četvrta je stranka Potami koja je osvojila 5,98 posto i upravo bi ta stranka mogla biti glavni partner Syrizi.



"Još je rano govoriti o detaljima", kazao je Stavros Theodorakis, vođa stranke Potami.

22:40 Obrađeno je 61,92 posto biračkih mjesta. Syriza je osvojila 36,07 posto glasova te trenutno ima 149 zastupnika. Nova demokracija prikupila je 28,12 posto glasova te ima 77 zastupnika. Zlatna zora na trećem je mjestu s 6,34 posto i 17 zastupnika. Potami ima zastupnika manje i 5,90 posto osvojenih glasova.

22:24 Tsipras je na početku obraćanja građanima kazao kako je Grčka iza sebe ostavila očaj i štednju.



"Danas slavimo, a sutra počinjemo naporno raditi", kazao je Tsipras i dodao da je narod odlučio odbaciti mjere štednje.



"Dobili smo mandat za nacionalnu obnovu", izjavio je.



Naglasio je kako se danas dogodio "poraz elite i oligarha" te da su "pobijedili nada i rad". Obećao je pronaći put iz "začaranog kruga" dugova.



Obećao je narodu vratiti suverenitet i sukob s korupcijom.



"Mi smo vratili nadu, optimizam i dostojanstvo", poručio je Tsipras.



"Danas je grčki narod ispisao povijest. Nada je ispisala povijest... Grčka okreće novu stranicu. Napuštamo surovost katastrofe i straha", odlučno je kazao Tsipras i poručio: "Nema gubitnika i dobitnika. Oni koji su poraženi su elita i oligarsi... mi ponovno vraćamo naše dostojanstvo i suverenitet".

"Ovo je važan znak za promjene u Europi", dodao je Tsipras pred tisućama ljudi okupljenih na trgu ispred atenskog sveučilišta. "Odluka grčkog naroda znači kraj trojke", poručio je izborni pobjednik.

21:54 Premijer Samaras održao je govor u kojem je kazao kako je njegova vlada morala poduzeti teške odluke te da su napravili i neke pogreške, no inzistirao je da su uspjeli usmjeriti zemlju na put izlaska iz krize. Kazao je kako je njegova savjest čista.



"Izborni rezultati nisu dobri za nas", konstatirao je Samaras i dodao da je njegova stranka izgubila samo dva postotna boda u odnosu na posljednje izbore.

21:35 Premijer Antonis Samaras priznao je poraz i nazvao Ciprasa te mu čestitao na pobjedi.



Socijalistička stranka Pasok čestitala je Syrizi na pobjedi.

Tekst se nastavlja ispod oglasa

21:25 Obrađeno je 42,60 posto biračkih listića: Syriza je osvojila 35,81 posto i trenutno ima 148 zastupnika. Nova demokracija osvojila je 28,39 posto (78 zastupnika). Zlatna zora na trećem je mjestu s 6,38 posto osvojenih glasova (17 zastupnika).

The geography of the vote: Syriza in red, New Democracy in blue pic.twitter.com/cP424UEoAc — Stathis Kalyvas (@SKalyvas) January 25, 2015

21:03 Nakon što je prebrojano 31.88 posto listića Syriza ima 35,55 posto glasova što je dovoljno za 147 mjesta u parlamentu. Nova demokracija ima 28,73 posto glasova, Zlatna zora 6,38 posto, Potami 5,71 posto.



Ostane li tako Syriza će morati tražiti koalicijske partnere.

20:28 Oko 8,000 pobornika Podemosa je izborne rezultate u Grčkoj čekalo uz glazbu i dobro raspoloženje u Valenciji. "Mi ćemo ovu večer provesti nasmiješeni," rekao je Iglesias okupljenima. >>> Više ovdje

It's a rally good night, Frau Merkel. Outside Syriza headquarters #Greece2015 pic.twitter.com/HX1YY7BGge — Andrés Mourenza (@Andresmourenza) January 25, 2015

20:15 Počeli su stizati i prvi rezultati. Nakon prebrojanih 17,66 posto biračkih mjesta, Syriza ima 35,03 posto! Nova demokracija 29,31, Zlatna zora 6,29...

Tweets by @syriza_gr

"Povijesna pobjeda"

"Čini se da je ovo povijesna pobjeda", ovo je "poruka koja se ne tiče amo Grka, nego odjekuje i širom Europe i donosi olakšanje", rekao je za televiziju Mega, Panos Skourletis, glasnogovornik Syrize.

"Izgubili smo", kazao je kratko Makis Voridis, ministar zdravlja aktualne vlade i glasnogovornik stranke Nova demokracija za Mega TV.



"Naša uloga bit će ona koju nam je dodijeli grčki narod: Glavna oporbena stranka. S tog stajališta kritizirati ćemo politiku vlade i ostati ćemo dosljedni svojim principima, kazao je Voridis.





Stranka Aleksisa Tsiprasa osvaja između 35,5 posto i 39,5 posto glasova, a Nova demokracija premijera Antonisa Samarasa 23 do 27 posto.

Prema drugoj anketi osvojili su apsolutnu većinu s 155 mjesta.

2nd exit poll: absolute majority (151+ seats) for #syriza most probable but not certain pic.twitter.com/5gCjFFw8n3 — SYRIZA London (@SyrizaLondon) January 25, 2015



Ako se predviđanje anketa ostvari, Tsipras (40) će biti najmlađi premijer u zemlji u zadnjih 150 godina.



